Fólkið á söginni Leitað eftir þátttakendum meðal skógarbænda í þriggja ára fræðsluverkefni TreProX er nýtt verkefni hjá Erasmus + menntaáætlun ESB . Landbúnaðarháskóli Íslands leiðir verkefnið en Skógræktin og Nýsköpunarmiðstöð Íslands eru samstarfsaðilar hér á landi en Danski Landbúnaðarháskólinn og Linné háskólinn í Svíþjóð erlendis . Gengið út frá því að skógræktarfélögin og skógarbændur hér á landi munu einnig taka þátt í verkefninu og njóta þeirra afurða sem verða til í TreProX . Verkefnið miðar að því að skapa frekari grunn fyrir úrvinnslu skóga á Íslandi m.a. með því að læra af reynslu skandinavískra samstarfsaðila . Nám og símenntun , staðlar og vottun eru lykilatriði í því að byggja upp grunn að frekari úrvinnslu skógarafurða . Með þróun nýtingar og vinnslu íslenskra skógarafurða er hægt að tryggja virðisauka íslenskrar skógræktar til framtíðar en hún stendur sannarlega á krossgötum í þessum efnum í dag . Verkefnið er nýsköpunarverkefni og miðar m.a. að fræðsluverkefnum til þriggja ára þar sem þjálfunar - og kennsluefni frá Danmörku og Svíþjóð verða uppfærð og aðlöguð að íslenskum aðstæðum . Einnig verða timburstaðlar og námsefni því tengt þýdd á íslensku . Nýir asparstaðlar verða gerðir og gefnir út . Námsverkefni ætluð skógarbændum til þriggja ára verður sett af stað og sniðin að þörfum þeirra bænda sem eru komnir lengst í skógrækt hér á landi . Eitt af verkefnum TreProX verkefnisins er ,, Fólkið á söginni ” . Verkefninu er ætlað að vera námskeiðaröð fyrir þá sem vinna við sögun og flettingu timburs . Þátttakendur hér á landi verða frá Skógræktinni , LSE , Skógræktarfélagi Íslands og LbhÍ . Gengið er út frá því að íslenski hópurinn verði u.þ.b. 20 manna hópur , en alls munu koma að þessu námi tæplega 40 manns með þátttöku Dana og Svía . Íslenska hópnum verður skipt upp á námskeiðin í Danmörku og Svíþjóð , u.þ.b. helmingur fer til Danmerkur og helmingur til Svíþjóðar . Skilyrði til þáttöku : - Þátttakandi þarf að hafa aðgang að sög til flettingar á timbri og hafi grunnþekkingu á úrvinnslu timburs . - Þátttakandi þarf að vera heilsuhraustur og hafa áform um að vinna áfram við skógartimburvinnslu . - Þátttakandi þarf að taka þátt í umræðum um viðargæði og vinnslu og geta miðlað til annarra þekkingu og reynslu af timburvinnslu og viðargæðamálum . - Þátttakandi skal hafa tíma og áhuga næstu 3 ár til að sinna viðarvinnslu , viðargæðamálum og timburskógrækt . - Æskilegt er að þátttakandi hafi ágæt tök á skandenavísku en þó ekki lykilatriði . Námskeiðin . Lagt er upp með þrjú 7 daga námskeið , eitt í hverju landi . Nemendur frá öllum löndunum þremur munu sækja þessi námskeið . - Svíþjóð , maí 2021 TreProX verkefnið greiðir dagpeninga fyrir upphald á einu námskeiði innanlands og einu námskeiði erlendis . Sömuleiðis er greitt fyrir flug á milli landa fyrir eitt námskeið . Lagt upp með að íslenski hópurinn komi oftar saman á tímabilinu . Sá kostnaður er ekki greiddur af TreProX . Skógarbændur eru hvattir til að kynna sér þennan möguleika og áhugasamir geta sótt um með því að senda póst á Hlyn Gauta Sigurðsson ( hlynur@skogarbondi.is ) . Einnig er óskað eftir tilnefningum um mögulega þáttakendur . Frekari upplýsingar um verkefnið er einnig hægt að fá hjá Birni Bjarndal Jónssyni ( bjornb@skogur.is ) eða Ólafi Oddssyni ( oli@skogur.is ) .